

Отчетен доклад на читалище „Епископ Дионисий – 1925 г.“ село Драгор, община Пазарджик за 2023 година.

**Мисия на читалището :**

Да създава и разпространява духовни ценности, чрез развиване на творческите способности и задоволяване на културните, образователните, информационните, социалните и др. потребности и интереси на общността.

Читалището, училището и църквата са били онези святи места, където се е предавала и съхранявала НЕМАТЕРИАЛНАТА КУЛТУРА И ТРАДИЦИИ на българина. Затова сме оцелели през вековете.

Съгласно Закона за народните читалища и нашия Устав, върховен ръководен орган на читалището е Общото събрание. През 2023 година читалищната организация имаше 60 активни, действителни членове. Съставът на читалището се актуализира ежегодно, във връзка с подготовката и провеждане на Общото събрание.

За изминалия отчетен период своето членство са прекратили члена. Приети са нови члена. Членовете на читалищното настоятелство, избрани на отчетно – изборно общо събрание на 17 март 2023 год. са: Мария Танева председател, – членове Мария Петкова, Стефка Зубева, Ани Спасова, Ангелина Георгиева. Проверителната комисия е в състав: - Десислава Ташкова председател, Евка Ангелова и Елисавета Милева – членове.

Секретар на читалището от 2024 година е Стефка Иванова Зубева, като промяната на обстоятелствата беше отразена в Агенцията по вписванията и в Министерството на културата. През отчетния период Настоятелството работеше с диалогичност, отговорност и сътрудничество, и се проведоха 14 заседания, на които се разгледаха различни текущи проблеми за материалната база и участие в различни прояви на културния ни календар.

Сградата на читалището е позната на всички.

Съществувало столетия, ДАРИТЕЛСТВОТО, чиито корени се крият далеч във времето преди нас, е най-голямото достойнство на българина. Спомоществователството е състояние на духа, потребност и начин на мислене. Тази благородна традиция заема особено място в историята на читалището ни и продължава да е жива и днес. Всички знаем, че нашето Читалище е построено с доброволен труд от жителите на селото.

През изминалата година със съдействието на директора на II ОУ “Стефан Захариев“, г-н Ангелов ни бяха предоставени 7 броя маси за нашата дейност, работа с децата.

Имаме дарение на два гардероба, 5 компютърни маси и 5 офис стола от частна софийска фирма, чрез г-н Георги Кръстев, един компютър и два монитора, отново софийска фирма със съдействието на Димитрина и Петър Помакови. На компютъра работи секретар-библиотекаря. От Историческия музей получихме 3 витрини. С доброволен труд и лично време, всички дарени средства се намират в Читалището. Предстои да бъдат поставени на подходящите места, но отново трябва доброволци и свободно време. Хората, които се отзоваха са: на първо място е Атанас Танев, без неговата подкрепа аз нямаше да се справя с всички дейности през 2023 г., Владимир Владов, Костадин Костадинов, Иван Шутаров, Йордан Зубев, Деян Зубев .

В библиотеката и клуба със съдействието на Спас Брандийски поставихме допълнителни контакти.

Частично освежихме библиотечните шкафове. Благодарим на членовете на читалищното настоятелство – Ани Спасова, Мария Петкова, Стефка Зубева , на доброволците Петя Търлева, Ваня Найденова – сътрудник в Читалището, в село Динката и Венелин Семерджиев, учител в НУ “Отец Паисий“, Пазарджик.

Бродерията на престилките на жените от певческата група е дарение от Тинка и Благой Петрови.

На всички Дарители, доброволци - искрени благодарности.

След изготвена докладна до кмета на община Пазарджик, беше решен въпроса с отоплението на библиотеката и клуба, отпуснати бяха средства и закупихме два климатика.

Помещенията, които може да ползва Читалищното настоятелство и всички жители на селото, участници в различни мероприятия, са клуба, в който се намираме и Читалищният салон, който разполага с 240 стола и сцена. Читалищният салон за сега не е възможно да се ползва през зимата. В сценичното ни пространство, няма отопление, озвучаване, тоалетна. В края на 2023 година започнахме със собствени средства ремонт на сцената- чиги и завеси, и подмяна на част от дограмата- 4 прозореца, щори на библиотеката и клуба, които към настоящия момент са факт.

На този етап Материалната база на читалищната библиотека е незадоволителна.

Тук в клуба, организираме читалня. Направихме абонамент от началото на годината за в-к „Знаме“, място за работа с децата. Читалището е с интернет връзка в библиотеката.

Ще продължим да работим и търсим средства за подобряване и попълване на материално-техническата база. Отправяме молба за съдействие към всички Вас.

Съвместно с Кметство Драгор входирахме докладна записка до Кмета на Община Пазарджик за цялостен ремонт на Читалището. На този етап, като най-належащи ремонтни дейности сме посочили:

1. Покрива на читалището трябва да се ремонтира- има течове при дъжд и топене на сняг, което ако продължи ще падне тавана в залата, ще се надуе ламината.
2. Дърводелски услуги - В театралния салон столовете са дървени, има 10 стола, които трябва да бъдат ремонтирани, и като цяло всички да бъдат освежени с лакова боя. / не поставяме въпроса да бъдат закупени нови столове/.
3. За да можем да използваме театралният салон пълноценно е необходимо да има подходящо осветление и озвучаване./ сега на сцената има 1 крушка, която свети и един контакт/.
4. Отопление на театралния салон, за да може да се използва и в студените месеци.
5. Смяна на амортизираната дограмата на залата – 4 бр. прозорци и 3 бр. врати, които са дървени от построяването на сградата.
6. Залата да бъде пребоядисана, на места е необходимо да се шпаклова.
7. Да се пребоядиса подова настилка на сцената и залата.
8. В сградата има една тоалетна на втория етаж за работещите. Имаме предложение да се изгради санитарен възел на първия етаж. При нашите изяви на певческата група в други читалища ни се предоставя стая за преобличане, репетиция и има добър санитарен възел.
9. В сградата има вътрешни пространства, които могат да бъдат решени за по-голяма функционалност.
10. . Необходимо е да се изгради подход към сградата за улеснен достъп на посетителите, поне до театралния салон.
11. Необходимо е да се изгради хубава детска площадка за децата на Драгор;
12. За нашата дейност е необходима мултимедия, компютър, ксерокс; принтер ;/ компютърът и принтерът, с които разполагаме са в много лошо състояние/
13. Да се смени подовата настилка в библиотеката;
14. Има помещения , под читалищния салон, които ако се ремонтират могат да се използват за дейности.

Осъществяването на ремонта ще допринесе за създаване на благоприятна творческа среда за работата с деца, разширяване на читалищните дейности, стимулиране на инициативността и пълноценното участие на живущите в селото, социално включване на младежите и възрастните. Считаме, че всички ние заслужаваме уютна читалищна среда.

Библиотечна и информационна дейност

В читалището разполагаме с 1 щатна бройка – библиотекар- секретар. Работното време на Библиотеката е от 08.00 до 17.00 часа, от понеделник до петък.

През изтеклата 2023 година общият брой на читателите е 150, мъже 49 , жени 101 , от тях 11 деца и ученици. През 2023 година, въпреки проблемите с назначаването на подходящ библиотекар, Читалищното настоятелство съумя да организира 400 посещения на читатели в Библиотеката.

През отчетната година са раздадени 1129 тома библиотечни документи, предпочитана е художествената литература, а от учениците учебно -помощната литература. През годината за фонда на библиотеката са набавени 228 тома библиотечни документи на стойност 2974,81 лв. През 2023 година изготвихме и защитихме проект „Българските библиотеки- съвременни центрове за четене и информираност 2023” на стойност 1214,21 лв. Със собствени средства сме закупили 59 книги на обща стойност 677,84 лв. Отчислени библиотечни документи през 2023 г. няма. Предстои да бъде подреден библиотечният фонд, след което ще се извърши инвентаризация на книгите, което ще отнеме месеци. Така към 31.12. 2023г. нашата библиотека разполага с 7268 тома библиотечни документи.

Стремежът на окомплектоването с нова художествена литература е фондът на библиотеката да се попълва с последни издания на български автори – поезия, проза, детска литература, книги в помощ на учениците.

Повишен интерес към библиотечния фонд проявяват по възрастните жители на селото. През лятната ваканция има интерес и от учениците, търсят се книги от задължителната литература за ученици.

Отправихме призив към жителите на село Драгор и обявихме инициативата „Дари книга“ - Когато прочетеш интересна книга, която си купил, дари я на библиотеката – нека и други читатели да я прочетат. Важно е книгите, които се даряват, да бъдат запазени и да са актуални – такива, каквито на теб самия биха харесали.

От дарения са постъпили 80 библиотечни документи.

Дарение ни направи пазарджишката поетеса Виолета Бедринова, като ни подари две нейни книги, Божидар Чергаров ни подари дебютната си книга. Дарители са Димитрина и Петър Помакови, над 20 книги, някои от тях с посвещение от автора, Мария Костадинова Петкова, Мария Танева, Радка Пейкова и Йорданка Илинова, преподаватели от Пазарджик.

Благодарим на-сърдечно за предоставеното книжно богатство! Даренията Ви обогатяват фонда на читалищна ни библиотека. С този свой родолюбив жест, Вие давате пример на благородство, изразявате уважението и доверието си към народно читалище „ Епископ Дионисий-1925 г.“

Освен, че бяха закупени, за да се ползват набавените библиотечни документи дочакаха Стефка Зубева, за да ги обработи технически, да ги класифицира, сигнира и да ги регистрира в инвентарните книги – 228 книги. Към настоящият момент предстои и дарените книги да бъдат обработени.

Чрез табла и витрини се изнасяше информация за ново набавена литература и годишнини на бележити писатели – Иван Вазов, Теодор Траянов, Петко Славейков, Пенчо Славейков, Цветан Радославов, създателя на българския химн, Йордан Йовков, Любен Каравелов, Алеко Константинов, Ран Босилек, Калина Малина и много други.

Организирахме среща с писателя Стоян Влахов, родом от Калугерово, закупихме деветте му книги.

От 19.09.2022 г. беше създаден профил във Facebook на Читалище Драгор. Към настоящия момент имаме 332 привърженици. Имаме много приятели-читалища от цялата страна. От техните публикации черпим идеи и за нашите прояви.

Идеята чрез Facebook е да достигнем до повече хора с материалите, които се публикуват, събитията които организираме. Желанието ни е да бъдем полезни, да получаваме обратна връзка, да стигаме по-бързо до вас, да чуем вашето мнение и да присъствате на нашите инициативи.

За всички наши инициативи ви уведомяваме и с нарочно поставени обяви.

Опитахме се да засилим интереса на местната общност към миналото на родния край -публикации за възникването на село Драгор, на град Пазарджик, първите възрожденски училища в града, бележити съграждани – Епископ Дионисий, Георги Герасимов, Станислав Доспевски, Борис Доспевски, Константин Величков, Стефан Захариев. Светли и благородни личности като хаджи Найде Йованович, Ованес Соваджъян, Иван Чунчев и други. Интересни факти за Селищната могила в Юнаците, Какво знаем за българските шевици.

Българският народен /фолклорен, традиционен/ календар е богат на празници, ритуали и обичаи.

Нека ги тачим, нека ги съхраняваме!

Културно-масовата работа беше насочена предимно към празници, бележити дати, чествания. Всички инициативи в читалището се случват с активна взаимна работа на членовете на читалищното настоятелство, пенсионерски клуб, с помощта на членовете на читалището, което е пример за екипна работа.

Празнувахме заедно Бабинден, Денят на виното и любовта, излъчихме „ Най-добър винар“ – Илия Янъков, празнувахме Осми март, Празника на село Драгор с празничен концерт, празнувахме Илинден. Заедно бяхме на Деня на християнското семейство, обявихме конкурс „Никой не е по-голям от хляба“, като участваха Снежка Владова, Йорданка Шутарова, Зорка Георгиева, Виолета Карбанова, Лазарина Спасова. Ирина Василева и Светла Спасова организираха празнична вечер за Коледа и Нова година. Всички вие сте участници. Сигурно можем да ги направим и по добре.

Художествено-творческа дейност

От началото на 2023 г. се сформира певческа фолклорна група „Зорница“. В групата участват 9 жени. Ръководител на групата е г-жа Карамфила Григорова, музикален съпровод Заприн Величков. За целта закупихме акордеон. Ушихме народни носии на участниците.

**Групата разучава и изпълнява народни песни от пазарджишкия край. Участвахме във фолклорни фестивали в окръга и страната.** Можем да се похвалим с редица грамоти и отличия за няма и една година съществуване. Златен медал за групата и дуета Зорка Георгиева и Снежка Владова от Регионалния певчески фолклорен фестивал „ ХА, НАДПЕЙ МЕ” в село Левски, община Панагюрище.

Участвахме в VII Национален фолклорен събор "СВ. КОНСТАНТИН". В двата конкурсни дни участваха 1200 състава от цялата страна - най-възрастната участничка на 86 години и най- малката на 5 години. Щастливи сме, че професионалното жури оцени по достойнство нашето участие и ние се завърнахме с два златни медала - златен медал за дуета Зорка Георгиева и Снежка Владова, златен медал и статуетка на фолклорния събор за цялостното представяне на певческа група "Зорница".

В Третия Регионален музикално-танцов конкурс „ПИЛЕНЦЕ ПЕЕ“ град Стрелча, завоювахме Диплом за Златна статуетка и участие в Национален конкурс "Пиленце пее" - София за дует Снежка Владова и Зорка Георгиева, и за Певческа група "Зорница" при НЧ" Епископ Дионисий - 1925 г." село Драгор.

Участвахме на Дванадесетия Международен, музикален и танцов конкурс "ПИЛЕНЦЕ ПЕЕ" 2023г., град София. Журито на конкурса "Пиленце пее " , град София - Доц. Д-р Бинка Добрева, Величка Николова, Янка Рупкина, Лиляна Галевска, Йордан Станимиров оцениха певческата група и дуета и отново сме със златни медали.

Участвахме в Празника на шарената сол в село Бъта, община Панагюрище, на празника на село Пищигово! Да си пожелаем успешна творческа 2024 година.

За участието ни във тези фестивали разчитахме на транспорт от Елена Георгиева, Владо Владов, Атанас Танев, Атанас Маймунков, Бойка Бързакова.

За участието в Стрелча и София, бяхме подпомогнати от Георги Цонев, в размер на 400.00лв.

Специално внимание на успехите групата беше отделено на страниците на в-к „ Знаме“.

Работа с деца- желанието ни е в нашето читалище да има песни, танци, млади хора и много, много деца. Да, нямаме училище, детска градина, но нашите деца са тук и трябва да работим с тях. Това няма как да се случи, ако ние възрастните, майки, бащи, баби и дядовци не ги доведем в читалището, в библиотеката. Нека с ваша помощ да усвоим свободните пространства и ги превърнем в кътове за четене на приказки, рисуване, майсторене по различни поводи, срещи с творци.

За децата отворихме работилница, която нарекохме–МАЙСТОРЕТЕ, РЪЧИЧКИ, ЗА РАДОСТ НА ВСИЧКИ.

В работилницата през месец февруари 2023г. децата бяха инициатори в правенето на мартенички и тяхната продажба. Разбира се децата бяха подкрепени от своите родители, и от Ани Спасова. Отново по инициатива на децата, бяха изработени картички за 8 март, които подариха на организираната празнична вечер на присъстващите жени. На вечерта децата рецитираха стихове за майката, което беше голяма изненада за всички.

Организирахме конкурс-рисунка за децата под наслов „Благодаря ти мамо“! Децата наградихме с предметни награди и грамоти. Рисунките бяха публикувани на страницата на Читалище Драгор, в момента красят стената на залата.

С децата организирахме празнуване на Лазаровден и Цветница, Великденски базар. Отново най-активни бяха Божидара Пенева, Йоана Пенева, Невенка Бързакова, Таня Георгиева, Мария Родева, Ивон Тодорова, Иринка Георгиева.

В инициативата „Засади цвете – създай нов живот“ - по случай Благовец с деца и баби, и майки почистихме пространството пред Читалището, закупихме и посадихме цветя.

По случай 1 юни за децата беше организиран празник, с музика, безплатен надуваем замък и почерпка. Гостува ни Младежки театър “Приятели“ при Младежки дом с постановката „ Приказка за феи“.

В началото на месец юни предоставихме територия в Читалището за 2 седмици за лятна работа на децата от Второ основно училище“ Стефан Захариев“. Специален ден за децата беше и тяхното тържество „Всички букви зная, мога да чета, имам си прозорче светло към света!

Пред родители и гости те пяха, играха, рецитираха стихотворения!

Всяко дете получи подарък от своите учители Ася Алексиева и Иванка Георгиева, медиаторът Галя Шипарова. Книжки подарихме и от името на Читалището, и посланието към децата беше: „Доверявайте се на книгите, защото те мълчат, когато е необходимо, и ни дават ценни съвети, когато вече сме готови да ги разберем“. За най-добрите имаше грамота. Родителите на децата се бяха погрижили за почерпката.

В следващите дни те играха, рисуваха, танцуваха. Активно в обучението по народни танци се включи Запринка Керина.

В края на месец септември беше организирана работилница на тема „Буркан за спомен от есента“, със съдействието на Елеонора Секова.

По случай 21 ноември, Денят на Християнското семейство обявихме конкурс-рисунка „ Колко мило, колко сладко е при мама и при татко“. Децата, отново бяха наградени с пособия за рисуване, почерпка и грамота. Картините са в залата.

С празнично настроение, ентусиазъм за творчество и вълнение за предстоящата Коледна работилница дойдоха децата в Читалище „Епископ Дионисий – 1925“. В работилницата взеха участие и родители на по-малките деца, което е много похвално Мария Ангелова, Дора Ангелова, Павлина Пенева, Гергана Пенева, Мария Родева, Йоана и Божидара Пеневи, Ани Спасова. Изработихме различни новогодишни изделия – картички, свещници, венци, с които организирахме Коледен базар. Със свои изделия участваха Ани Спасова и Мария Петкова.

В навечерието на коледните празници, отново за децата на Драгор гостува Младежки театър “Приятели“ с постановката „Коледни лудории“.

Чрез профила на Читалище Драгор редовно Ви информирахме за Културния афиш на община Пазарджик, на Драматично-кукления театър, на Симфоничният оркестър, различни чествания, концерти, изложби. За поканите на Регионална библиотека – срещите с творци в зала „Перото“ – Мария Лалева, Хайгашод Агозян, Неда Антонова, Цветанка Убинова и други, които ни отправяха за различни чествания-събори в областта – Радилово, Драгиново.

**Участвахме в няколко Благотворителни акции.**

Участвахме скромно в инициативата **„Капачки за бъдеще**“.

Читалищното ръководство Благодари на всички, които се включиха в Благотворителната акция **за Сирия и Турция**. Предадохме 13 броя топли одеала, два комплекта олекотени завивки, с долен чаршаф и 2 калъфки, юргански пликове, 2 долни чаршафа, пакети дамски превръзки, мокри кърпички, памперси. Трябва да отбележа, че всички дарения бяха нови. В разговори с хора от Драгор, разбрахме, че някои вече бяха посетили пунктовете в Пазарджик, а на други им предстоеше!

Участници бяха Лиляна Грозданова, Ани Спасова, Мария Танева, Стефка Зубева, Лили Муртова.

Подпомогнахме с 200.00 лв. за **лечение, Тодор Тодоров**, учител в Езикова гимназия, от Драгор.

С лични средства в инициативата участваха и Мариета Илчева – 100.00 и Мария Танева – 100.00 лв.

За първа година участвахме в благотворителната кампания "**Да влезеш в обувките на Дядо Коледа**", която изпълнява най-съкровените желания от коледните писма на деца, настанени в различни СОЦИАЛНИ УСЛУГИ, в цялата страна. Двигателят на цялата инициатива е Диди Помакова, приятел на нашето Читалище.

В инициативата „В обувките на Дядо Коледа“ участваха Ани Спасова, Руди Синапов, Стефка Зубева, Мария Танева, Виктория Найденова и Спаска Найденова. С подаръци и лакомства бяха зарадвани 12 деца.

**Участия в обучения организирани от РЕКИЦ** – Пазарджик, на които съм присъствала: В тези работни срещи участват читалищни дейци, секретари, библиотекари, кметове на населените места, самодейци, представители на медии, доброволци, съмишленици, писатели, музиканти, художници, представители на образованието, РЗИ, бизнеса, гражданските организации.

В резултат се раждат нови идеи, запознах се с добри практики, провокира се новаторското мислене.

1. Читалищни отчетни събрания, вписвания в Агенция по вписванията и Министерството на културата – нормативна уредба и практики.
2. Любовта и храната през средните векове – позволено, забранено, мит и реалност , с участието на Петя Крушева – историк, културолог, етнополитик.
3. Читалищата- развиваща се добра практика за опазване на живото наследство на България, с признание от ЮНЕСКО - семинар; гост-лектор Операторът и фотограф, университетски преподавател Валентин Благоев.
4. Откриване на читалищната учебна година 2023-2024г. село Розово и Равногор, с участието на Областния управител на Пазарджик, Валентина Кайтазова, Кмета на община Брацигово, Надежда Казакова, кмета на Кметство Розово, Йорданка Петкова. Представяне на водещ опит и любезно домакинство на Председателите и секретарите на двете читалища.
5. Велинград – Предколеден разговор за читалищата в област Пазарджик, гост-лектор Юрий Вълковски, ИД на Фондация“ Народни читалища“.

Без да мислим, че сме направили всичко възможно и сме постигнали изключителни резултати, можем спокойно да кажем, че в обикновените делници и празници работихме за хората от селото, и че за постигане на още по-добри резултати разчитаме на всички вас, членовете на читалищното настоятелство, самодейците и доброволци.

В нашата работа срещнахме отзивчивост, съпричастност от Кмета на селото, г-н Георги Цонев, от г-жа Радка Кочева - РЕКИЦ, от г-н Шербетов – от община Пазарджик, от г-жа Мариана Савова – методист в Регионалната библиотека. Надявам се нашето сътрудничество да продължи.

РЕКИЦ -читалища Пазарджик, в лицето на инж. Радка Кочева ни оказва методическата помощ и координира дейността на читалищата на областта, организирайки мероприятия, регионални срещи, предоставяйки методическа и практическа помощ при провеждането на културни и социално значими събития.

В Програмата, за работа през 2023 година приехме индикатори за оценка изпълнението на Програмата.

ИНДИКАТОРИ ЗА ОЦЕНКА ИЗПЪЛНЕНИЕТО НА ПРОГРАМАТА:

-брой регистрирани членове на читалището - 60, събран членски внос – 348,00; - в сравнение с 2022 г., членовете на Читалището са се увеличили от 51 на 60.

-брой читатели -150 ; в това число брой нови читатели - 50 ;

 -брой нови книги - 228 книги;

 -брой и качество на проведени празненства, чествания -8, при добро посещение и добра организация.

 -брой участия в местни, регионални изяви и фестивали – създадена певческа група, отлично представяне на фестивалите - 6

 -проведени събрания – общи и на настоятелството.- 1 отчетно-изборно събрание, заседания на настоятелствата 14.

 -извършена пререгистрация на читалището в определения от ЗНЧ срок. – спазени срокове;

**Финансиране на читалището:**

Основен източник на финансиране за читалището през 2023г. е субсидията от държавния бюджет, разчетени средства за заплата, осигурителни вноски, канцеларски и стопански разходи, закупуване на книги. Издръжката ток, вода и отопление е поета от Кметство Драгор. Осигурено е редовно и ритмично превеждане на месечните субсидии и изплащането на месечните заплати.

През 2023 година са получени допълнителни средства от общинския бюджет за читалищна дейност – за закупуване на двата климатика и за ПФГ“ Зорница“.

Единствените ни собствени приходи са 180.00 лв. за годината, от Български пощи.

Съгласно Чл. 21 от ЗНЧ, читалището може да набира средства и от членски внос, наеми, дарения и др.

През месец ноември Читалищното настоятелство прие Програма за работа през 2024 година, която в срок беше изпратена в община Пазарджик.

**АДМИНИСТРАТИВНА ДЕЙНОСТ** - Основните документи за дейността на библиотеката са съобразени със Закона за обществените библиотеки, устройствения правилник и други нормативни документи. Документите, свързани с обслужване на читателите са поставени на видно място в библиотеката и е осигурен свободен достъп до тях за читателите. Библиотеката е администратор на лични данни.

**ИЗВОДИ:** Отчитаме, че постигнатото не е малко. Може и има възможност да се работи за още подобри резултати. Читалището трябва да се утвърди като обществено-значима институция със собствен принос в полза на гражданите. Считаме, че посоката, в която се развива дейността ни и реализираните инициативи способстват за постигане на дългосрочните цели, които сме си поставили. Ще продължаваме да работим за разширяване кръга от партньори с културни институти, учебни заведения, както и в посока на подобряване на предлаганите услуги, с цел привличане на нови потребители. Търсим възможности за кандидатстване по проекти и програми, с които да обезпечим дейността на читалището. Търсим спонсори за подобряване на материалната база. Можем да бъдем силни и да си бъдем полезни само когато сме заедно и се обединим, защото културата не познава граници.

С избора на нов секретар-библиотекар и подобряването на трудовата дисциплина, и хармоничните взаимоотношения в екипа вярваме, че ще изградим една съвременна и устойчива културна институция.

Ще се радваме да дойдат млади и компетентни хора, които да работят и участват за създаване на качествен културен продукт и неговото презентиране. Сърдечно благодаря на всички редови членове на читалище „Епископ Дионисий – 1925г.”, на институциите и родолюбивите българи за оказаната подкрепа при организацията на читалищните събития. Специална благодарност отправям и към членовете на Настоятелството за оказаното съдействие при решаване на различните проблеми. Вярвам, че нашата читалищна общност ще продължи да се гордее със своята работа и няма да забрави, че само заедно можем да постигнем това, което желаем.

Председател на Настоятелството:

Мария Танева